NaiveNeuron/SloPal huggingface dataset:
Pčolinský, Peter, poslanec NR SR (2019-09-18):
Ďakujem pekne. Na rozdiel od kolegov ja nevidím nič zlé na tomto návrhu zákona, pretože ja osobne Team Vallo nepovažujem, alebo Tím Hattas, za nejakú značku ani za žiadne občianske združenie. Je to asi to, jak keby ja som sa teraz nazval, že ja tam budem mať napísané, že mirmidoni alebo pretoriáni, alebo ja neviem čo. To je, toto je čo? Som za to, že ak je v zákone napísané, že tam má byť napísané zamestnanie, tak nech je tam napísané zamestnanie, lebo naozaj Team Vallo, Tím Hattas, toto nie je nič. Ak by bol Team Vallo, občianske združenie, alebo firma, a dotyčný kandidát je tam zamestnaný, pre mňa za mňa nech si tam napíše technik z Teamu Vallo, s. r. o., je mi to jedno, ale v tomto prípade ja určite budem hlasovať za tento zákon, pretože ja osobne som mal ix telefonátov počas volieb komunálnych, myslím ix telefonátov od našich okrskárov z volebných komisií aj z bratislavského, aj z nitrianskeho regiónu, ktorí mali na komisiách s týmto obrovský problém, pretože tie komisie v dobrej viere nevedeli, či majú prijať tie, tie kandidačné listiny, ja som ich odporučil, samozrejme, na štátnu komisiu pre voľby. Tí im tiež nevedeli dať nejakú jednoznačnú odpoveď, pretože ten zákon jednoducho týmto spôsobom mnohí kandidáti obchádzali. A len preto, že je to, Martin, váš kandidát, a len preto, že sú to vaši ľudia, tak teraz akože budeme zatvárať oči? Nie. Pravidlá majú byť rovnaké pre každého, keď to dodržiavajú jedni, nech to dodržiavajú aj druhí. Nech tu nemáme, nech tu máme rovnaký meter, nie dvojaký kilometer. Čiže v tomto prípade ja určite budem hlasovať so svojimi kolegami za tento návrh zákona a je mi jedno, kto to predkladá.
Heger, Eduard, dočasne poverený predseda vlády SR, poverený riadením Ministerstva financií SR a Ministerstva zdravotníctva SR (2023-03-16):
Áno, ten stabilizačný príspevok bol nastavený práve pre tie zdravotnícke profesie a profesie v zariadeniach sociálnych služieb. Čiže nebol, nebol ani mienený pre školské zariadenia, pretože školským zariadeniam, ako viete, sme vlastne sa dohodli, alebo aj predškolským sme sa dohodli vlastne s odbormi ešte v minulom roku v lete, že od 1. januára došlo k zvýšeniu miezd o 10 % a taktiež budeme zvyšovať ešte mzdy od 1. septembra tohto roku o ďalších 12 %, čo je viac ako o 20 % spolu.
Škripek, Branislav, poslanec NR SR (2024-01-11):
Ďakujem. Pán kolega Dvořák, ale aj viacerí z vás z tejto, z vás vystupujúcich, vy to tu tak pekne teoreticky vysvetľujete, ako by mal ten proces diskusie a tvorby zákonov v parlamente vyzerať, ako by to malo fungovať a dobre to hovoríte. Len ste si neuvedomili jednu vec. Musíte pochopiť, že my sedíme v Karpatskej kotline. A toto tu nie je demokracia britská ani holandská alebo americká, ale demokracia karpatského typu, kedy celý demokratický stroj funguje, funguje presne, je dobre namazaný, vydáva pravidelný zvuk. Tuto sedí 79 poslancov, ktorí sú, poslancov vládnej koalície, ktorí sú zvolení, oni tu majú o 8 hlasov viacej ako my a úplne všetko a sú tu na to, aby držali vládnu väčšinu pri moci. A robia všetko potrebné, čo je potrebné, aby tento štát fungoval. A robia to svojím spôsobom tak, ako potrebujú veci dosiahnuť. Majú stanovené ciele, majú stanovené prostriedky. Opakujem, toto je demokracia karpatského typu a je treba povedať, že veľká časť ľudí na Slovensku na toto všetko reaguje s tým, že aspoň je tu pokoj. No ja rozumiem, čo všetko my k tomu hovoríme, že nie je správne, len musíte porozumieť, že my sme ešte nedorástli na tú inú demokraciu. Takže im to tu bude fungovať, pretože majú o 8 hlasov viacej. To je všetko.
Zmajkovičová, Renáta, podpredsedníčka NR SR (2013-03-26):
Ďakujem, pán navrhovateľ. Pán spravodajca, chcete sa vyjadriť k rozprave? (Reakcia spravodajcu.) Nie. Prerušujem rokovanie o tomto bode programu. (Reakcia z pléna.) Procedurálny, pán predseda parlamentu Paška, nech sa páči.
Glváč, Martin, podpredseda NR SR (2019-03-26):
S faktickými poznámkami dvaja poslanci. Končím možnosť prihlásiť sa. Poslanec Heger.
Bugár, Béla, podpredseda NR SR (2018-05-11):
Nech sa páči, prezentujme sa a hlasujme. (Hlasovanie.) Prítomných 139, za 126, 1 proti, 12 sa zdržali. Návrh sme schválili. Teraz vás prosím, pán poslanec, aby ste uviedli v prvom čítaní hlasovanie o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách, tlač 951. (Hlasovanie o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia niektoré zákony , tlač 951.)
Sulík, Richard, predseda NR SR (2011-09-13):
Ďakujem. Pán poslanec Burian reaguje na faktické poznámky.
Heger, Eduard, poslanec NR SR (2017-12-07):
Ďakujem. Ja by som chcel tiež zareagovať. Pán minister, ja chápem vašu reakciu a s viacerými vecami, čo ste povedali sa dá súhlasiť. Ja to nechápem tak, že to je vaša zodpovednosť alebo vaša vina, pretože vy ste tu na to, aby ste strážili peniaze. A práve tu je podľa mňa dobré počuť tú debatu, tie obidva tábory, že napríklad jak Martin Fecko vystúpil a hovoril veľmi rázne o svojej oblasti, tak myslím si, že on si splnil tú domácu úlohu. A samozrejme, nemôže každý sektor dostať to, čo chce, pretože taký balík peňazí zatiaľ Slovensko nevygeneruje. Ale na druhej strane myslím si, že to nie je iba o peniazoch, že nemôžme sa na to pozerať tak, že tak teraz každému dáme financie a tým sa to vyrieši. Myslím si, že je dôležité naozaj nútiť tie jednotlivé rezorty do toho, aby robili reformy, aby prinášali riešenia aj mnohokrát procesné, lebo myslím si, že na Slovensku horíme do veľkej miery aj tým, že tie procesy sú buď už zastaralé a nereflektujú nové požiadavky, alebo je to prílišná byrokracia, napríklad aj tá komasácia. Ja chápem, že to je proste taký biľag, ktorý tu budeme ešte, no dúfam, možno nie desiatky, ale naozaj veľkú dobu riešiť. Čiže myslím si, že musíme aj tých ľudí učiť aj v tých rezortoch, aby nehľadali odpoveď iba v tom, že dostanem viac peňazí, ale že urobiť si naozaj tú domácu úlohu a prísť s efektívnymi riešeniami, ktoré im, na ktoré budú potrebovať menej peňazí a dosiahnu tie isté výsledky. Ja chápem, že toto je veľká výzva, zmena mentality a podobne, ale myslím si, že nesmieme sa vzdať tejto cesty a musíme aj tých pracovníkov na tých rezortoch do tohto motivovať, nechcem povedať tlačiť, ale motivovať. Takže, lebo myslím si, že ďalší taký problém je, že mnohokrát ľudia, ktorí žiadajú peniaze, žiadajú ich na, alebo tie ich požiadavky odrážajú individuálne záujmy. A my ich musíme donútiť, aby toto tam nebolo, aby tam bolo naozaj riešenie, ktoré pomôže plošne podstatne väčšej skupine a nielen určitým vybraným, ktorí sa na tom chcú obohatiť. Ďakujem.
Blanár, Juraj, podpredseda NR SR (2023-05-24):
Ďakujem. Otváram všeobecnú rozpravu. Písomnú prihlášku som neobdržal. Má niekto záujem ústne sa prihlásiť do rozpravy? Konštatujem, že nikto, preto vyhlasujem rozpravu za uzavretú a zároveň oznamujem, že hlasovať sa o tomto bode programu bude zajtra o 17.00 hod. Prerušujem rokovanie o tomto bode programu. Ďakujem pánov navrhovateľovi aj pani spravodajkyni a zároveň prerušujem rokovanie Národnej rady a vyhlasujem obedňajšiu prestávku. Budeme pokračovať, tak ako som avizoval, popoludní po obedňajšej prestávke o 14.15 hod. Ďakujem a prajem dobrú chuť. (Prerušenie rokovania o 13.04 hodine.) (Pokračovanie rokovania o 14.15 hodine.)
Zmajkovičová, Renáta, podpredsedníčka NR SR (2012-08-02):
Ďakujem, pán poslanec. Pán minister, chcete odpovedať? Ďakujem. Ďalšiu otázku položil pán poslanec Štefanec a otázku položil podpredsedovi vlády a ministrovi financií Petrovi Kažimírovi: „Vážený pán minister, prečo... Pardon. Pán poslanec Ivan Štefanec položil otázku pánovi ministrovi práce, sociálnych vecí a rodiny Jánovi Richterovi: „Pán minister, ešte 26. 7. ste na našu otázku odpovedali, že ste proti skrátenému legislatívnemu konaniu pri znižovaní odvodov do druhého piliera. Kedy ste zmenili názor?“ Nech sa páči, pán minister, máte slovo.
K. Cibulková, poslankyňa: (2007-12-04):
Napriek týmto číslam, ako to už spomenuli moji kolegovia Mikloš, Hort a iní vo svojich vystúpeniach, vláda si v rozpočte vytvorila vyššie rezervy pre seba, ako to bolo v minulosti. Rezerva vlády stúpla z minuloročných 200 mil. Sk na 350 mil. Sk, čo je takmer o 75 %. A rezerva predsedu vlády sa oproti minuloročnej, beztak nadštandardnej, úrovni zvýšila o ďalších 25 mil., 20 %, na 150 miliónov. Počas vlád Mikuláša Dzurindu sa pohybovala rezerva vlády na úrovni 200 mil. korún a rezerva premiéra na úrovni 50 mil. korún. Znižuje sa tým transparentnosť a kontrola použitia prostriedkov rozpočtu zo strany parlamentu. Práve tieto dve rezervy sú pomerne flexibilne k dispozícii politikom v priebehu roka a slúžia na výdavky, s ktorými sa nepočíta v rozpočte. Väčšinou sú to tzv. populárne darčeky v území. Preto mi dovoľte, aby som navrhla presunúť prostriedky vo výške 250 mil. korún na úlohy výskumu a vývoja podporované Agentúrou na podporu výskumu a vývoja, a to nasledujúcim pozmeňujúcim návrhom k vládnemu návrhu zákona o štátnom rozpočte na rok 2008. A teraz znenie toho pozmeňujúceho návrhu. V prílohe č. 3 k zákonu o štátnom rozpočte na rok 2008 „Výdavky štátneho rozpočtu na rok 2008“ sa záväzné ukazovatele menia takto: V kapitole Ministerstva školstva Slovenskej republiky sa zvyšujú v stĺpci „Výdavky celkom“ v rámci bežných výdavkov o 250 mil. korún. Vykonané zmeny v prílohe č. 3 sa premietnu do prílohy č. 4 zákona o štátnom rozpočte na rok 2008. Výdavky vo výške 250 mil. korún sa pridajú do medzirezortného programu 06K11 Úlohy výskumu a vývoja podporované Agentúrou na podporu výskumu a vývoja. V bode 2 v prílohe č. 3 k zákonu o štátnom rozpočte na rok 2008 „Výdavky štátneho rozpočtu na rok 2008“ sa záväzné ukazovatele menia takto: V kapitole Úradu vlády sa znižujú v stĺpci „Výdavky celkom“ a v stĺpci „Výdavky spolu bez prostriedkov Európskej únie“ o 100 mil. korún. Zároveň sa v prílohe č. 6 k zákonu o štátnom rozpočte na rok 2008 „Rezervy štátneho rozpočtu na rok 2008“ mení suma v položke „Rezerva predsedu vlády“ zo 150 mil. na 50 mil. Zároveň sa v prílohe č. 4 k zákonu o štátnom rozpočte na rok 2008 znižuje o sumu 100 mil. Sk program 06P Tvorba a implementácia politík. V bode 3 v prílohe č. 3 k zákonu o štátnom rozpočte na rok 2008 „Výdavky štátneho rozpočtu“ sa záväzné ukazovatele menia takto: V kapitole Všeobecnej pokladničnej správy sa znižujú v stĺpci „Výdavky celkom“ a v stĺpci „Výdavky spolu bez prostriedkov Európskej únie“ o 150 mil. korún. Zároveň sa v prílohe č. 6 k zákonu o štátnom rozpočte na rok 2008 „Rezervy štátneho rozpočtu“ mení suma v položke „Rezerva vlády“ z 350 mil. na 200 mil. korún. Ďakujem.
Kamenický, Ladislav, poslanec NR SR (2015-10-01):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Šeliga, Juraj, podpredseda NR SR (2020-11-25):
Panie poslankyne, páni poslanci, dovoľte mi, aby som medzi nami privítal pani profesorku Patakyovú, verejnú ochrankyňu práv Slovenskej republiky. Budeme pokračovať mimoriadnou správou pani verejnej ochrankyne o situácii v riešení environmentálnych záťaží na území Slovenskej republiky, tlač 251, správa výborov 251a. Pani profesorka, nech sa páči, máte slovo.
Sulík, Richard, predseda NR SR (2011-05-19):
Pán poslanec Chren.
V. Novotný, poslanec: (2008-07-02):
A možno by som využil tento priestor, aby som dovysvetlil aj to, čo tak latentne poletovalo aj vo vystúpení pána poslanca Lipšica, že teda zlúčenie s detskou fakultnou nemocnicou nebolo dobré riešenie. Treba povedať, že detská fakultná nemocnica nie je bubákom, detská fakultná nemocnica nie je ani zariadením, ktorého sa treba obávať. Je naozaj zariadením, ktoré sa takisto snaží poskytovať čo najlepšiu zdravotnú starostlivosť pre deti s rôznymi chorobami internistickými aj chirurgickými a takisto potrebuje modernizáciu. Len riešením nie je zobrať finančné prostriedky z jednej inštitúcie a preložiť ich do druhej, ale hľadať nejaký model, aby sa mohla modernizovať aj detská fakultná nemocnica... (Prerušenie vystúpenia časomierou.)
Pleštinská, Zita, poslankyňa NR SR (2022-04-28):
Chcem oceniť a veľmi pekne ti poďakovať, Juraj, za tvoje vystúpenie. Vniesol si taký opäť pokoj a vysvetlenie do tejto rozpravy plnej nenávisti a osočovania nás koaličných politikov. Chcem ubezpečiť kolegov z opozície, že nie som žiaden neschopák z ulice bez vzdelania. Mám vysokoškolské vzdelanie ukončené na prestížnej budapeštianskej univerzite, Fakulte architektúry, a mám aj svoj bohatý politický príbeh a ty si to, Juraj, tiež potvrdil. Si právnik s ukončeným vysokoškolským vzdelaním a doktorátom. Potvrdzujem tvoje slová, Juraj, my nemáme žiadne krvavé oči, my len vyslovujeme súhlas s väzobným stíhaním. Až súdy rozhodnú, či kolega poslanec Fico na žiadosť prokurátora pôjde, alebo nepôjde do väzby.
Laurenčík, Milan, podpredseda NR SR (2021-12-10):
Ďakujem, pán minister. Na vaše vystúpenie neboli faktické poznámky. Teraz v rozprave vystúpi pán poslanec Ondrej Dostál a pripraví sa pán poslanec Vladimír Ledecký, nech sa páči.
Šeliga, Juraj, podpredseda NR SR (2020-11-04):
S reakciou, pán poslanec Blaha.
Suchánek, Alan, poslanec NR SR (2019-12-04):
Ďakujem za slovo. Simonka, ja by som sa chcel zastaviť práve pri tom, čo si povedala. Tá nerovnosť žien. A odvolal by som sa aj na to, čo Edo Heger povedal, že treba vytvoriť prostredie, a ja hovorím, ešte aj ísť príkladom. Myslím si, že to je presne tak, pri výchove detí je to najideálnejšie, vytvoriť prostredie a ísť príkladom. A nepotrebujeme ani veľké zákazy, príkazy, ony sa to samé naučia. A pokiaľ my skutočne budeme mať nerovnosť žien, že sociálny stav mladých rodín bude taký, aký je, že ženy samoživiteľky – či už s jedným, alebo s dvomi deťmi – budú mať veľké sociálne problémy, tak potom ťažko budete niečo prikazovať, ony budú chodiť do zahraničia a nebude sa to tu takto riešiť, pretože máme príklad v Írsku, kde po mnohých, mnohých rokoch tieto veci, veci zrušili. Čiže presne to, čo bolo povedané, že vytvoriť prostredie a ísť príkladom. A dokonca máme aj tu príklad, keď pani poslankyňa jedna, to neviem koľko, pred rokom, pred dvomi vystúpila, ktorá je dneska veľká zástankyňa zákazu interrupcií, ktorá sama povedala, že podstúpila dve interrupcie.
Paška, Pavol, predseda NR SR (2014-05-27):
(Hlasovanie.) 134 prítomných, 12 za, 91 proti, 31 sa zdržalo. Tento bod sme neschválili.
P. Hrušovský, podpredseda NR SR: (2001-11-08):
Máte slovo. Ľ. Fogaš, podpredseda vlády SR: Ďakujem pekne. Vážený pán podpredseda, vážené pani poslankyne, vážení páni poslanci, pri odôvodňovaní druhého návrhu zákona sa pokúsim byť veľmi stručný, pretože ide o druhé čítanie. Dnešná právna úprava známkového práva bola vykonaná ešte v roku 1997 a treba povedať, že to bola reakcia na potreby, ktoré vyplývali zo zmien spoločenských pomerov. Išlo vlastne o nevyhnutné úpravy, ktoré si vyžiadali vtedajšie časy. I keď cieľom tejto legislatívnej úpravy bola úplná implementácia smernice z roku 1998 č. 89 na zblíženie zákonov členských krajín Európskeho spoločenstva, týkajúcich sa ochranných známok, tento cieľ nebol celkom naplnený. V záujme našich integračných ambícií sme sa však pokúsili v novo predloženej novele tohto zákona dosiahnuť čo najvyšší stupeň aproximácie. Úrad priemyselného vlastníctva Slovenskej republiky uznal totiž všetky nedostatky schváleného zákona a zaviazal sa ich odstrániť pri najbližšej novelizácii, čo sa vlastne práve teraz deje. Musím konštatovať, že návrh zákona patrí svojou problematikou medzi prioritné oblasti aproximácie práva uvedené v článkoch 67 a 70 Dohody o pridružení a musím tiež povedať, že náš záujem je, aby sme mali v tejto oblasti čím skôr vytvorené všetky podmienky na to, aby v trhových podmienkach známkové právo bolo na takej úrovni, ako je v ostatných demokratických krajinách. Pri úprave procesných ustanovení bolo taktiež potrebné postupovať v súlade s medzinárodnoprávnymi záväzkami Slovenskej republiky v tejto oblasti. Konkrétne ide o Dohovor o práve ochrannej známky, ktorý bol uverejnený v Zbierke zákonov pod číslom 215/1998 Z. z., ktorý upravuje konanie o zápise ochranných známok. Ďalším medzinárodným dohovorom, ktorého ustanovenia bolo potrebné tiež zohľadniť pri príprave tohto návrhu zákona, bola dohoda o obchodných aspektoch práv duševného vlastníctva, takzvaná dohoda TRIPS. Chcem vyjadriť potešenie nad tým, že počas prerokúvania tohto návrhu zákona vo výboroch boli vznesené len niektoré drobné legisla-tívnotechnické úpravy, ktoré veľmi rád vítam. Som presvedčený, že návrh spĺňa všetky kritériá na to, aby ste ho aj vy mohli podporiť a pomôcť tak čo najrýchlejšej aproximácii v oblasti, o ktorej práve budeme rozhodovať. Ďakujem vám pekne, pani poslankyne, páni poslanci.
Drábiková, Lucia, poslankyňa NR SR (2022-05-11):
Vážený pán predsedajúci, dajte, prosím, hlasovať o návrhu uznesenia v znení, ako je uvedené v predloženom materiály k tlači 1005. Národná rada Slovenskej republiky zvolila podľa § 123 ods. 4 zákona č. 461/2003 Z. z. o sociálnom poistení v znení neskorších prepisov za člena Dozornej rady Sociálnej poisťovne zástupcu navrhnutého reprezentatívnymi združeniami odborových zväzov Michala Kukolíka na päťročné funkčné obdobie, ktoré začína plynúť dňom zvolenia.
Herák, Ján, poslanec NR SR (2020-04-24):
Ďakujem za slovo. Katka, ja veľmi pekne ďakujem, že si sa dotkla tejto témy, to je jedna z mojich najobľúbenejších, a dotknem sa tiež rizikovej skupiny mladých dospelých, ktorí sa nachádzajú v detských domovoch, všeobecne detí, ktorých je na Slovensku od východu až po západné Slovensko viac ako 4 600. Opakujem, od východu Slovenska až po západné Slovensko. Čo chcem ale povedať, je, že máme tu deti, ktorí (ktoré, pozn. red.) sú považované za rizikovú skupinu a majú obrovský problém so začlenením sa do spoločnosti. Tiež treba veľmi povedať a dotknúť sa, že 63 %, viac ako 63 % detí máme rómskeho pôvodu a tu je obrovský problém a obrovský deficit, ako som spomínal, so začlenením. Máme tu domovy na pol ceste. Tých je na Slovensku tiež veľmi málo. Je ich nejakých desať. Častokrát ak domováci, alebo teda deti z centier pre deti a rodiny odchádzajú z detských domovov, tak veľmi rýchlo nastúpia rodičia biologickí a prichádza tu k úžere, prichádza tu k tomu, že deti sa nevedia zaradiť do spoločnosti, prichádza tu k tomu hlavne, že deti nemajú kam ísť. Preto veľký počet detí nám končí na ulici. A dnes nie je problém s tým, že mladí dospelí majú problém s nejakými sebaobslužnými činnosťami, mám na mysli varenie, mám na mysli nejaké pranie, tu je obrovský deficit zo strany psychologického podnetu. Treba mladých a vôbec deti učiť, aby sa vedeli rozprávať o svojich problémoch, aby sme vedeli reflektovať na tieto podnety. A čo je najväčší problém, ja považujem, že mladí dospelí, ktorí končia na ulici, nevedia reálne vyhodnotiť svoj status ako taký a majú problém sa priradiť do reálneho bežného života. Ďakujem pekne.
J. Brocka, poslanec: (2009-10-28):
- Zmluva je pre štát nevýhodná aj z dôvodu, že umožňuje zvýšiť výdavky štátu nad rámec súťažných podkladov. - Ministerstvo sa nesnažilo o dosiahnutie najnižšej ceny. - Ministerstvo výstavby uhradilo faktúru za účasť na konferencii aj za ľudí, ktorí tam neboli. - Ministerstvo platilo faktúry aj za také právne služby, ktoré nevedia firmy preukázať, že ich naozaj robili. Najvyšší kontrolný úrad skúmal na základe náhodného výberu aj preplácanie faktúr v tendri. Fakturované služby neboli preukázateľne doložené. V nasledujúcich dňoch vyšli na povrch aj iné skutočnosti, ktoré iba potvrdzovali naše argumenty o priamej zodpovednosti Igora Štefanova za 3,6-miliardový nástenkový tender. Objednávky aj faktúry na predražené logá, štyri jednoduché logá za 8,5 mil. Sk podpisoval nový minister Igor Štefanov. Faktúry za logá sú podozrivé a naznačujú, že ide o podvod aj z iných dôvodov. Zamedia, firma blízka predsedovi SNS, ich dodala najprv tri dni po ich objednaní, o dva mesiace však dodala za tú istú službu novú faktúru s dvojnásobne vyššou sumou. Pôvodnú faktúry ministerstvo neskôr stornovalo. Nová cena 2 mil. Sk za jednoduché logo bola vypočítaná z množstva, citujem, „reklamnej kreativity, ktoré reklamní mágovia Zamedie nad logom strávili“, čo vychádza 12 hodín denne počas 50 dní. Igor Štefanov zavádzal a nehovoril pravdu, keď tvrdil po nástupe do funkcie ministra, že do tendra pripravoval iba nejaké podklady a že nenesie zaň žiadnu zodpovednosť. Jeho podpisy na faktúrach ho usvedčujú, je preto pochopiteľné, že Európska komisia oznámila slovenskej vláde, že všetky peniaze, ktoré štát zaplatil na základe zmluvy v nástenkovom tendri, považujú za neoprávnené na úhradu z eurofondov. To znamená, že Komisia nepreplatí 360 mil. Sk, ktoré štát vyplatil konzorciu firiem blízkych predsedovi SNS. Igor Štefanov sa podieľal na príprave, realizácii aj obhajobe škandalózneho nástenkového tendra, o ktorom Najvyšší kontrolný úrad konštatuje, že boli pri ňom porušené štyri zákony a po rozhodnutí Európskej komisie evidentne vznikla Slovenskej republike škoda značného rozsahu. Igor Štefanov aj svojou obhajobou nezákonnosti a do očí bijúcej netransparentnosti nie je pre skupinu poslancov zárukou presadzovania verejného záujmu vo funkcii ministra slovenskej vlády. Toto sú dôvody, pre ktoré nemôže Igor Štefanov zastávať funkciu člena vlády Slovenskej republiky, a preto skupina poslancov navrhuje Národnej rade vysloviť mu nedôveru. Ďakujem za vašu pozornosť. (Potlesk.)
Remišová, Veronika, poslankyňa NR SR (2016-12-08):
Ďakujem veľmi pekne kolegyni Jurinovej za vystúpenie a zároveň by som chcela aj ja využiť príležitosť, takto vo faktickej poznámke sa poďakovať za činnosť verejného ochrancu práv. Činnosť verejného ochrancu práv je dôležitá z toho hľadiska, že chráni práva občanov. Je to funkcia, je to ústavný činiteľ, na ktorého sa môžu obracať občania, ktorých práva sú porušované. A naozaj to, čo sa tu dialo aj za tohto, aj za predchádzajúceho volebného obdobia, kedy správy boli permanentne ignorované zo strany poslancov, žiadne opatrenia neboli prijímané na základe správ, pritom to boli kvalitné a systémové opatrenia. Je mi z toho smutno, lebo je to vlastne ignorácia občanov, ktorí sa s dôverou na túto inštitúciu obrátili. A v podstate v našej krajine ani podobný inštitút nemáme ako verejný ochranca práv, ktorý by sa takto priamo zastával práv utláčaných občanov. Takže myslím si, že k úcty k tejto funkcii a teraz naozaj hovorím, že je jedno, či súhlasíme so závermi alebo nesúhlasíme, z úcty k tejto funkcii by sme tu mali sedieť a tie opatrenia minimálne by sa malo hĺbkovo o nich diskutovať a mali by mať nejaké pokračovanie. Mala by ich preberať vláda. Mali by sme sa nimi zaoberať na výbore. Nie si ich len tak vypočuť a v podstate na ne zabudnúť. Je to urážka občanov.
Laššáková, Jana, podpredsedníčka NR SR (2014-07-10):
V súlade s rokovacím poriadkom o slovo požiadal podpredseda Národnej rady pán Figeľ. Nech sa páči, pán podpredseda.
Blanár, Juraj, poslanec NR SR (2018-02-09):
Pán poslanec Galko, musím priznať, že niečo sa vo vašom prejave predsa len zmenilo, tak ako vás poznáme. Asi vám to odporučil nejaký váš spin doktor, pretože boli sme vždy zvyknutí na to, že vaše vystúpenie vždy gradovalo tak, že záver sa blížil k 100 decibelom, pretože ste tak kričali, čo ste teraz zmenili, čo naozaj oceňujem. Ale všetky ostatné metódy, ktoré ste vždy používali, tak vám ostali, pretože neustále fabulujete, „údajne, hovorí sa“. Konšpirujete, použili ste to vo vašom vyjadrení viackrát. Povedali ste, že na ministerstve sa údajne hovorí, alebo že sa to predĺži do roku 2023. Nuž, údajne sa možno podľa vás hovorí, ale pán minister vám všetko vysvetlil. Jeho vystúpenie bolo odborne, vecne naplnené argumentami bez akýchkoľvek problémov. Hovorili ste o bezdôvodnom utajovaní, pritom pravidlá o utajovaní už boli za vášho pôsobenia úplne jasné. Ale pán minister vysvetlil, že garantuje transparentnosť na základe všetkých pravidiel, ktoré sú zadefinované. Celý proces je nahlásený aj na Európskej komisii, ale to vám nestačí. Namiesto toho dávate také sugestívne otázky, komu slúži súčasný pán minister vnútra. No, ja si myslím, že slúži Slovenskej republike a slúži ozbrojeným silám profesionálne, tak ako sa to patrí. Práve naopak, otázka by mala znieť, komu slúžil pán bývalý minister vnútra Galko? Komu slúžil? Podľa tých mediálnych informácií asi niekomu inému. Vašej strane, vášmu predsedovi? Takto sa to nerobí, pán minister, pán bývalý minister. Čiže pán Galko, ja som z vášho vystúpenia sklamaný, pretože počítal som aspoň s tým, že si niektoré veci priznáte a oceníte to, čo pán minister naozaj urobil v rezorte, pretože je toho dosť a robí to naozaj skvele.
K. Tóthová, poslankyňa: (2006-10-24):
Vážený pán predseda, dajte hlasovať o tomto pozmeňujúcom návrhu s odporúčaním schváliť.
Bugár, Béla, podpredseda NR SR (2010-12-10):
Na vystúpenie pána poslanca s faktickými dvaja páni poslanci. Končím možnosť sa prihlásiť s faktickými. Pán poslanec Mikolaj, tiež faktická, takže dve minúty.
Dostál, Ondrej, poslanec NR SR (2023-03-28):
Pán predseda, hlasovali sme o všetkých doplňujúcich návrhoch, dajte, prosím, hlasovať o návrhu na prijatie Deklarácie Národnej rady Slovenskej republiky o zločinoch páchaných na ukrajinských ženách a deťoch (tlač 1524) ako o celku v znení schváleného doplňujúceho návrhu s odporúčaním gestorského výboru schváliť.
Pamula, Peter, poslanec NR SR (2019-12-05):
Pán predsedajúci, keďže sme hlasovali o pozmeňujúcom návrhu zo spoločnej správy a pozmeňujúcich návrhoch, ktoré odzneli v rozprave, a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Kyselica, Lukáš, poslanec NR SR (2023-06-15):
Pán predseda, dajte, prosím, hlasovať o návrhu ústavného zákona ako celku.
Kéry, Marián, poslanec NR SR (2014-11-10):
Pán poslanec Kaník, pozorne som si vypočul váš obsiahly príspevok a zdá sa mi, že ste sa asi inšpirovali reláciou Krížom-krážom, tá totiž najlepšie vystihuje štýl vášho obsiahleho vystúpenia, alebo iná paralela má napadá. Kedysi som sa v školských laviciach učil, že veľkou ozdobou Uhorska bol polyhistor Matej Bel. No zdá sa mi, že vy ste taký novodobý polyhistor v radoch SDKÚ. Myslel som, že ste odborník na sociálnu problematiku. Po vystúpení pána Mikuláša Dzurindu zo strany SDKÚ zrazu začínate byť expert na zahraničnú politiku. A pri každej príležitosti neváhate kopnúť si do Ruskej federácie, o čom sme sa presvedčili aj v tomto vystúpení, a zrazu ste odborníkom aj na zdravotníctvo, klobúk dolu. Hovorili ste o tom, že keď ste sa stali ministrom, tak nezamestnanosť bola 20-percentná a išla dolu. No a čo mala ísť hore, keď bola 20-percentná? Tak asi je to prirodzené, že išla vtedy dolu. Futbalový tréner keď príde do mužstva, ktoré je na poslednom mieste, tak už asi horšie jeho mužstvo nemôže byť, môže ísť len smerom hore. A keď ste takí odborníci v SDKÚ a my sem tí zlí, tak vysvetlite mi, prečo sa v preferenciách už dlhšiu dobu vaša strana dostáva na pozíciu 5 % a ešte aj nižšie. Vysvetlite mi to, prosím vás. A ešte jedna odbočka k problematike rýchlostnej cesty R1 Pribina. Ja som z okresu Zlaté Moravce, ja vám garantujem, všetci normálne zmýšľajúci a obyčajní ľudia si veľmi pochvaľujú to, že máme túto cestu. Je tak oveľa menej nehôd na ceste, ktorá sa nazývala cestou smrti. Ďakujem pekne.
Paška, Pavol, predseda NR SR (2014-03-26):
(Hlasovanie.) 136 prítomných, 124 bolo za, 11 sa zdržalo, 1 nehlasoval. Návrh sme schválili.
Laurenčík, Milan, podpredseda NR SR (2020-05-14):
Ďalšia otázka je opäť od pána poslanca Richarda Rašiho a opäť na podpredsedníčku vlády Slovenskej republiky pre investície a informatizáciu pani Veroniku Remišovú a znie: Pani vicepremiérka, váš úrad chcete transformovať na ministerstvo. Chcem vás požiadať o presné vyčíslenie nákladov, ktoré daňovým poplatníkom vzniknú vznikom dvoch alebo troch nových funkcií štátnych tajomníkov, ich kancelárií, poradcov, sekretárok, šoférov, ale aj zmenu služobného úradu pre ostatných zamestnancov v štátnej a verejnej službe a tiež zmenou názvu. Zároveň vás žiadam o zdôvodnenie a vysvetlenie prečo regionálny rozvoj, informatizáciu a prípadne aj eurofondy nebude riadiť generálny riaditeľ sekcie, odborník tak ako doteraz, ale politický nominant vašej strany, a ako budú nastavené vzájomné vzťahy medzi generálnymi riaditeľmi sekcií a štátnymi tajomníkmi. Nech sa páči, máte päť minút na odpoveď.
Pčolinský, Peter, podpredseda NR SR (2023-05-10):
Pán poslanec Kremský.
V. Jasaň, poslanec: (2009-02-05):
Druhá. Viete, mňa veľmi mrzí, keď hovoríte o premiérovi ako o človeku, ktorý ako keby bol z inej planéty. Veď on je premiér slovenskej vlády, ktorá vládne na Slovensku a vy žijete tiež na Slovensku. Čiže je to aj váš premiér. To je po prvé. Po druhé. Nemám pocit, že by ste vy nemali možnosť klásť otázky našim ministrom, veď dnes tu takmer na všetky otázky alebo všetky otázky našim ministrom boli položené vašimi poslancami a dokonca niektorí ste tu ani neboli. Položili otázku, ani sem neprišli. Položili ďalšiu a oni tu zase neboli. Takže nesťažujte sa, že nemáte možnosť. Tú možnosť máte. Možno, že ju treba lepšie využívať. A, pani predkladateľka, lebo nemôžem na ňu reagovať, ale používa s istotou slová ako zneužívanie a zhadzovanie. Viete, my nič nezneužívame, my nič nezhadzujeme, využívame možnosti, ktoré ako poslanci máme. Ak vy to nazývate zneužívaním, je mi to veľmi ľúto. Ďakujem.
Gašpar, Tibor, poslanec NR SR (2024-02-08):
Teraz budeme hlasovať o bode 8 pozmeňujúceho.
Žarnay, Oto, poslanec NR SR (2018-12-06):
Ďakujem za slovo. Vážený pán predsedajúci, vážené kolegyne, vážení kolegovia, spolu so svojimi kolegami Miroslavom Beblavým a Vierou Dubačovou predkladáme návrh zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov. Cieľom návrhu zákona je vytvoriť legislatívne predpoklady pre vyhlásenie neplatnosti takého štúdia na vysokej škole, pri ktorom došlo k podvodnému konaniu spočívajúcemu najmä v plagiátorstve pri záverečných prácach či vypracovaní záverečnej práce inou osobou. Dôsledkom takéhoto vyhlásenia neplatnosti bude následne strata príslušného akademického titulu. Predkladatelia majú za to, že existuje významný spoločenský dopyt po vyriešení problému podvodného získania vysokoškolského vzdelania a je v záujme Slovenskej republiky prijať opatrenia, ktorými sa zabráni opakovaniu verejne známych excesov. Problém má závažné dopady nielen na kredibilitu vysokoškolského štúdia v očiach mladých ľudí odchádzajúcich zo Slovenskej republiky práve často za lepším vzdelaním, ale aj negatívne dopady na verejné financie, pretože pri podvodne získanom vysokoškolskom vzdelaní nemožno považovať ich vynaloženie za súladné s princípom hodnota za peniaze. Toľko na úvod a potom sa hlásim ako prvý o slovo.
Laššáková, Jana, podpredsedníčka NR SR (2014-09-25):
Pani poslankyňa Mezenská.
Brocka, Július, poslanec NR SR (2014-02-13):
Pán neprítomný premiér, hovorili ste o všetkom, o emisiách veľmi málo, ale aj to málo, čo ste hovorili, nesedí, keď ste povedali, že emisie sú kauza SNS. Pán premiér, emisie sú vaša kauza. Ak vy robíte cnosť z toho, že ste odvolali ministra koaličného partnera, vy ste odvolali ministra, ktorý navrhol zrušiť zlodejskú zmluvu vo vláde. Vy ste navrhli odvolať toho, podľa vás, babráka, ktorý bol tak nešikovný, že to nevedel zrealizovať. Čiže ak vy sa nás pýtate, že či niekto z nás dokázal zobrať koaličnému partnerovi ministerstvo, pán premiér, to je inak: vy nielenže ste odvolali ministra, že ste koaličnému partnerovi zobrali ministerstvo, vy ste to ministerstvo aj zrušili. Vy ste ho zrušili preto, aby ste zahladili všetky stopy. Takto sa to robí medzi mafiánmi. Takto to robí mafia. To mafia takto zahladzuje stopy. Povedzte o jednej krajine v Európe, kde zrušili ministerstvo životného prostredia! A vy ste to len kvôli kšeftu, vy ste to kvôli emisiám, kvôli nevýhodnému kšeftu pre Slovenskú republiku, jednoducho urobili. Pán premiér, toto je kauza vaša, toto je kauza SMER-u, toto nie je kauza Slovenskej národnej strany.
J. Burian, poslanec: (2007-10-25):
Navrhuje sa nižšia percentuálna časť sadzby dane, ako je v predloženom návrhu zákona, a to z dôvodu stabilnejšieho príjmu do štátneho rozpočtu vzhľadom na to, že sa zvyšuje špecifická hodnota, ako je to uvedené v tomto pozmeňujúcom návrhu. Ďakujem pekne.
Simon, Zsolt, poslanec NR SR (2015-09-30):
Ďakujem pekne. Pán kolega Chren, chcel by som vám len pripomenúť, ak si dobre pamätám, aj vy ste hlasovali za môj návrh, keď som navrhoval znížiť DPH na všetky potraviny minulý rok na septembrovej schôdzi z 20 na 10 %, a vtedy sa nemohlo hovoriť o tom, že to je volebná kampaň. Takže bol by som rád, keby každý si uvedomil, ktorá strana kedy predkladala takéto návrhy. Z našej strany to bolo v čase, keď sa o kampani hovoriť vôbec nedalo. Ďakujem pekne.
Bugár, Béla, podpredseda NR SR (2017-06-20):
Prezentujme sa a hlasujme. (Hlasovanie.) Prítomných 145 poslancov, za 53 proti 38, zdržalo sa 54 poslancov. Návrh sme neschválili. Teraz prosím pána poslanca Hegera, aby uviedol hlasovanie v prvom čítaní o návrhu poslancov Galeka a Kiššovej na vydanie zákona, ktorým sa mení a dopĺňa zákon 309/2009 Z. z. o podpore obnoviteľných zdrojov energie (tlač 600), nech sa páči. (Hlasovanie o návrhu poslancov Národnej rady Slovenskej republiky Karola Galeka a Jany Kiššovej na vydanie zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 600.)
Jasaň, Viliam, poslanec NR SR (2014-06-05):
Dajte hlasovať o druhom pozmeňujúcom návrhu pána poslanca Mihála.
Krátky, Rastislav, poslanec NR SR (2024-01-09):
Ďakujem za slovo, pán predsedajúci. Lukáš, vieš čo? Ja ešte patrím k tým poslancom, ktorí nevidia v tejto sále len politiku, ale stále vidím ľudí a človeka. Z tvojho prejavu som vnímal človečinu, vnímal som úprimnosť, dovolím si preto aj ja tak na teba zareagovať. Toho, čo, toho, čoho sme my tu svedkami, je vlastne taká tá dilema, že čo to je spravodlivosť a čo je to milosrdenstvo. No, spravodlivosť, to je, keď dostane každý to, čo mu patrí. To je spravodlivosť. Ale spravodlivosť má v sebe milosrdenstvo, a preto sa jej netreba báť. Lebo keby spravodlivosť v sebe milosrdenstvo nemala, bola by krutosťou. Spravodlivosť je dobrá a bojí sa jej len ten, kto nechce dostať to, čo mu patrí. Koalícia hovorí: Milosť, lebo príliš kruté je to, čo robíte našim ľuďom, ktorých sme nominovali, je to príliš kruté, je to proti ľudským právam. Kričia: Pozor, dlhá basa za veľké krádeže, to je príliš kruté, sú aj horšie veci, je to proti ľudským právam, keď im dávate toľko rokov natvrdo! Ale ja hovorím: Pozor, milosrdenstvo bez spravodlivosti je matka všetkého rozkladu. A toho sme teraz svedkami. (Potlesk.)
Bugár, Béla, podpredseda NR SR (2018-02-14):
Ukončil som možnosť prihlásiť sa do rozpravy. (Reakcia z pléna.) Pán poslanec Krajniak, nech sa páči, máte slovo už druhýkrát. Teda alebo tretíkrát. (Rečník zodvihol predmet ležiaci pod rečníckym pultom.) To ste stiahli z toho mikrofónu.
Grendel, Gábor, podpredseda NR SR (2020-07-10):
Pán poslanec Potocký.
Zmajkovičová, Renáta, podpredsedníčka NR SR (2012-06-21):
S reakciou pán poslanec Mičovský.
P. Hrušovský, podpredseda NR SR: (2001-10-04):
P. Kanis, poslanec: ... minister Čarnogurský. No chcem len upresniť, že pani poslankyňa vystúpila v rozprave a keďže v programe tejto schôdze je ešte bod novelizovať tento zákon, ona podmienila svoj ďalší postup tým, že ak by prešiel tento pozmeňujúci návrh, tak vlastne stiahne ten bod z programu, ak by neprešiel, tak ten bod ostane normálne v programe schôdze Národnej rady. Čiže takýto je stav.
Paška, Pavol, predseda NR SR (2013-09-03):
Pán poslanec Lipšic.
Hrnčiar, Andrej, podpredseda NR SR (2019-11-28):
Prosím, prezentujme sa a hlasujme. Prezentujme sa a hlasujme. (Hlasovanie.) Prítomných 129, za 92, proti 1, zdržalo sa 29, nehlasovali 7. Konštatujem, že tento pozmeňujúci návrh bol schválený.
Malatinský, Tomáš, minister hospodárstva SR (2012-08-02):
Vážený pán poslanec, vážené dámy a páni, dovoľte mi odpovedať v mene ministra financií na otázku, že prečo sa slovenským farmárom v roku 2013 budú znižovať priame platby prevyšujúce 300-tisíc eur o štyri percentá. Priame platby predstavujú dotácie na zachovanie poľnohospodárskej produkcie podľa vopred stanovených výrobných kvót. Stabilizujú príjmy farmárov, zlepšujú konkurenčnú pozíciu farmárov, zabraňujú negatívnemu vplyvu cezhraničnej dotačnej konkurencie z okolitých krajín, rozvíjajú odvetvia tvoriace pridanú hodnotu na území Slovenskej republiky a revitalizujú živočíšnu výrobu. V roku 2013 sa rozpočtuje 100 % priemeru krajín európskej pätnástky, čo predstavuje 390 mil. eur, a to výhradne zo zdrojov Európskej únie a príslušného spolufinancovania. V priamom porovnaní so schváleným rozpočtom v roku 2012 sú priame platby o 15,1 mil. eura vyššie, čo predstavuje nárast o 4,03 %. V nariadení Rady Európskeho spoločenstva č. 73/2009 sa ustanovuje systém povinného postupného znižovania priamych platieb, tzv. modulácia. Slovenská republika svojím aktívnym prístupom zmiernila negatívne dopady modulácie a presadila, že akékoľvek sumy priamych platieb presahujúce sumu 5-tisíc eur nebudú znížené o 10 %, iba sumy nad 30-tisíc eur budú znížené o 4 %, čo predstavuje miernejšie dopady modulácie na slovenských poľnohospodárov. Slovenská republika preto mohla z uvedených dôvodov toto kompromisné riešenie akceptovať.
Pavlovičová, Svetlana, poslankyňa NR SR (2015-06-25):
Ďakujem. Teraz pristúpime k hlasovaniu o pozmeňujúcich návrhoch predložených v rozprave, najprv ale prosím, aby ste dali hlasovať o skrátení lehoty podľa § 83 ods. 4 rokovacieho poriadku.
Kollár, Jozef, poslanec NR SR (2010-10-12):
Ďakujem pekne. Ja chcem poprosiť členov výboru pre financie a rozpočet, že zasadnutie výboru bude dnes o 19.00 hodine. Ďakujem.
Grendel, Gábor, podpredseda NR SR (2020-12-08):
Pán poslanec Valášek.
Baláž, Radovan, poslanec NR SR (2018-10-18):
Ďakujem pekne za slovo. Dovoľte mi, prosím, kolegyne a kolegovia, ako určenému spravodajcovi výboru predniesť správu výboru Národnej rady o výsledku prerokovania návrhu na vyslovenie súhlasu Národnej rady s ukončením platnosti bilaterálnych dohôd o ochrane a podpore investícií uzavretých s členskými štátmi Európskej únie (tlač 1122). Predseda Národnej rady rozhodnutím č. 1235 z 1. októbra 2018 pridelil návrh na prerokovanie výboru pre financie a rozpočet, ktorý bol zároveň určený ako za gestorský výbor. Uvedený návrh výbor prerokoval s uvedenou zmluvou v stanovenom termíne. K predmetnej zmluve zaujal výbor pre financie a rozpočet toto stanovisko a odporúča Národnej rade vysloviť s týmto návrhom súhlas. Z uznesenia výboru Národnej rady Slovenskej republiky uvedeného pod bodom II tejto správy nevyplynuli iné návrhy. Gestorský výbor na základe stanoviska výboru vyjadreného v uznesení uvedeného pod bodom II tejto správy odporúča Národnej rade 	podľa čl. 86 písm. d) Ústavy Slovenskej republiky vysloviť súhlas s ukončením platnosti bilaterálnych dohôd o ochrane a podpore investícií uzavretých s členskými štátmi Európskej únie. Predmetná správa výboru bola schválená uznesením gestorského výboru č. 328 zo dňa 16. októbra 2018 a zároveň ma výbor určil za spravodajcu výboru. Poveril ma predniesť správu na schôdzi Národnej rady a taktiež navrhnúť Národnej rade postup pri hlasovaní. Návrh na uznesenie Národnej rady je prílohou tejto správy. To je všetko. Pán predsedajúci, prosím, otvorte rozpravu.
Hrnčiar, Andrej, podpredseda NR SR (2019-03-27):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Vyhlasujem všeobecnú rozpravu za skončenú. Chce niekto? Nikto. Prerušujem rokovanie o tomto bode programu. Nasledujúcim bodom programu je prvé čítanie o návrhu poslanca Národnej rady Slovenskej republiky Karola Galeka na vydanie zákona, ktorým sa dopĺňa zákon č. 513/1991 Zb. Obchodný zákonník v znení neskorších predpisov a ktorým sa dopĺňajú niektoré zákony . Návrh zákona je pod tlačou 1355, návrh na jeho pridelenie na prerokovanie výborom je v rozhodnutí č. 1429. Dávam slovo poslancovi Karolovi Galekovi, aby návrh zákona uviedol.
Bugár, Béla, podpredseda NR SR (2010-10-13):
Ďakujem, pán predseda. Otváram rozpravu. Konštatujem, že som nedostal žiadnu písomnú prihlášku do rozpravy, preto sa pýtam, či sa hlási niekto ústne do rozpravy k tomuto bodu. Pán poslanec Číž, pán poslanec Poliačik. Končím možnosť prihlásiť sa do rozpravy. Pán poslanec Číž, nech sa páči, máte slovo.
Hraško, Igor, poslanec NR SR (2015-07-02):
Ďakujem pekne. No, pani kolegyňa, je naozaj veľmi ťažké uveriť tomu, že by vládna strana mala reálny záujem riešiť schránkové firmy. Samozrejme, podozrenia sú rôzne, že niektoré schránkové firmy sú nejakým spôsobom prepojené, či už na niektorých poslancov alebo vládnych činiteľov. Takže je naozaj ťažké uveriť tomu, že by toto mohla byť reálna situácia na vyriešenie. No a koniec koncov uvidíme to pri hlasovaní práve o tomto vašom predloženom pozmeňováku, pretože ten naozaj reálne rieši situáciu schránkových firiem, ale aj postihy. Takže dneska sa naozaj len deklaruje to, že sa chce riešiť. Ono sa to rieši, rieši, rieši, rieši a nakoniec ani nedorieši. Takže toto je reálna situácia, ktorá tuná je. A naozaj nemám dôvod ja osobne veriť tomu, že skutočne vládna strana má reálnu šancu, respektíve snahu vyriešiť schránkové firmy. Ja tento váš pozmeňovák podporím.
Muňko, Dušan, poslanec NR SR (2014-12-12):
Pán podpredseda, už padla hŕba pripomienok na to, čo ste povedali, ale vy ste vždycky len vyviňovali, tak ako keď ste nastúpili za ministra dopravy, a všetko ste hodnotili ako zlé, PPP projekty, každý kus diaľnice, ktorý bol vyprojektovaný, všetko bolo zlé. Za 1,5 roka ste nespravili dohromady nič. Môžem otvorene povedať, že ste hrobárom slovenského stavebníctva, to nehovorím ja, to hovoria ľudia zo stavebníctva. A keď som ich zavolal, zavolal ich váš pán predseda pán Hudacký na hospodársky výbor, tak som sa pýtal, prečo sú všetky firmy v červených číslach. No preto sú všetky firmy v červených číslach, pretože ste nastavili diaľnice tak, ako ste ich nastavili. A samozrejmá vec, veľké firmy, či to je Doprastav, Váhostav, Skanska, Zipka, alebo ktorákoľvek väčšia firma, ktorá robila na diaľniciach, prerobila. Tým vytlačila ešte malé firmy a prakticky nemali tieto malé firmy žiadnu šancu. Samozrejmá vec, počítali s tým, že budú dostávať dodatky. Dodatky z hľadiska výstavby nedostali, čiže nezaplatili malým firmám. To je váš výsledok. Taký istý výsledok, ako keď ste mali ministra Kršeka, ministra poľnohospodárstva, a odvtedy sa slovenské poľnohospodárstvo nespamätalo. V takej istej situácii sa nachádza.
B. Bugár, podpredseda NR SR: (2004-01-20):
Takže pán poslanec Madej, nech sa páči, máte slovo.
P. Hrušovský, predseda NR SR: (2003-11-05):
(Hlasovanie.) 135 prítomných, 64 za, 5 proti, 62 sa zdržalo, 4 nehlasovali. Návrh sme neschválili. Tým sme odhlasovali všetky podané návrhy pána poslanca Cabaja. Teraz pristúpime k hlasovaniu v poradí o ďalších pozmeňujúcich návrhoch, ktoré podali páni poslanci v rozprave. Prosím, aby ste ich uvádzali v poradí, tak ako vystúpili. Pán poslanec Abrhan, nech sa páči.
Bugár, Béla, podpredseda NR SR (2020-02-25):
Pán poslanec Nedoba.
B. Bugár, podpredseda NR SR: (2002-05-16):
Pán poslanec, máte slovo. Zapnite mikrofón a trošku aj pridajte hlas, lebo nepočuť, čo hovorí pán poslanec Cabaj. A čas vráťte tiež na dve minúty.
Šeliga, Juraj, podpredseda NR SR (2021-04-01):
Pán poslanec, tam hore je kamera, streamuje to, je to vidieť, všetko sa nahráva.
B. Bugár, podpredseda NR SR: (2006-02-09):
J. Miklušičák, poslanec: Ďakujem pekne, pán podpredseda. Pán kolega Cabaj, áno, súhlasím s tým, že netreba obťažovať, keď to nemá význam. Považoval som za potrebné Národnú radu oboznámiť aj s tým názorom, pretože boli tam tuším iba Číž kolega a pán kolega Lintner v tom výbore, ktorí to počuli. A druhá vec, pani Tóthová, máte pravdu. Ale v prípade nezvolenia predsedu je stále vo funkcii starý predseda, lebo funkčné obdobie predsedu Národnej rady sa končí až na novej ustanovujúce schôdzi voľbou nového predsedu. Ďakujem pekne. (Ruch v sále.)
Jaurová, Zora, poslankyňa NR SR (2024-05-15):
Ďakujem, pán predsedajúci, ak dovolíte, ja by som chcela iba privítať zástupcov, diplomatických zástupcov britskej a americkej ambasády, ktorí sú tu na balkóne, ktorí (potlesk), ktorí prišli počúvať našu diskusiu o RTVS, pretože si uvedomujú dôležitosť verejnoprávnych médií. Ďakujem.
Sulík, Richard, predseda NR SR (2011-03-29):
Prosím, hlasujte teraz. (Hlasovanie.) Prítomných 150 poslancov, hlasovalo 79 za, 2 proti, 69 sa zdržalo. Schválené. Nech sa páči.
Smolíková, Eva, poslankyňa NR SR (2016-06-14):
Ďakujem, pani predsedajúca, za slovo. Vážené pani poslankyne, páni poslanci, vážený pán minister, dovoľte mi predniesť informáciu Výboru Národnej rady Slovenskej republiky pre vzdelávanie, vedu a šport o výsledku prerokovania návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (tlač 128). Predseda Národnej rady Slovenskej republiky rozhodnutím z 27. mája 2016 č. 117 pridelil návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 245/2008 Z. z. (školský zákon) a o zmene a doplnení niektorých zákonov v znení neskorších predpisov (tlač 128), na prerokovanie Výboru Národnej rady Slovenskej republiky pre vzdelávanie, vedu, mládež a šport v termíne do 13. júna 2016. Výbor Národnej rady Slovenskej republiky pre vzdelávanie, vedu, mládež a šport prerokoval predložený návrh vlády na 4. schôdzi výboru dňa 8. júna 2016. Uznesením č. 14 súhlasil s predloženým návrhom vlády na skrátené legislatívne konanie o predmetnom vládnom návrhu a odporúčal Národnej rade Slovenskej republiky súhlasiť s návrhom vlády na skrátené legislatívne konanie o vládnom návrhu zákona, ktorým sa dopĺňa zákon č. 245/2008 Z. z. a o zmene a doplnení niektorých zákonov v znení neskorších predpisov s tým, že prvé, druhé a tretie čítanie sa uskutoční na 6. schôdzi. Dovoľte mi, predniesť návrh uznesenia Národnej rady Slovenskej republiky k predloženému návrhu. Uznesenie Národnej rady Slovenskej republiky k návrhu vlády na skrátené legislatívne konanie o návrhu zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (tlač 128): „Národná rada Slovenskej republiky podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na návrh vlády Slovenskej republiky súhlasí s tým, že vládny návrh zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (tlač 129), prerokuje v skrátenom legislatívnom konaní na 6. schôdzi.“ Ďakujem, pani predsedajúca, skončila som a prosím, otvorte k tomuto bodu rozpravu. Ďakujem.
Kvorka, Ján, poslanec NR SR (2018-05-10):
Ďakujem za slovo. Vážený pán predsedajúci, prosím vás, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Laššáková, Jana, podpredsedníčka NR SR (2013-10-18):
Chce k rozprave zaujať stanovisko spravodajkyňa? Nie. Prerušujem rokovanie o tomto bode programu. Pristúpime k druhému čítaniu o návrhu na urobenie vyhlásení Slovenskej republiky podľa článku 52 odseku 1 Dohovoru o právomoci, rozhodnom práve, uznávaní a výkone a spolupráci v oblasti rodičovských práv a povinností a opatrení na ochranu dieťaťa z 19. októbra 1996 (ozn. č. 344/2002 Z. z.) . Návrh vlády má parlamentnú tlač 697 a spoločná správa výborov má tlač 697a. Návrh vlády odôvodní minister spravodlivosti Slovenskej republiky Tomáš Borec. Nech sa páči, pán minister, máte slovo.